กฎกระทรวงกฎกระทรวงว่าด้วยการอนุญาตและการประกอบกิจการร้านวีดิทัศน์พ.ศ. ๒๕๕๒[๑] อาศัยอำนาจตามความในมาตรา๖ มาตรา ๕๓ วรรคสาม มาตรา ๕๖ และมาตรา ๕๙ แห่งพระราชบัญญัติภาพยนตร์และวีดิทัศน์พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงวัฒนธรรมออกกฎกระทรวงไว้ ดังต่อไปนี้ข้อ ๑ ในกฎกระทรวงนี้เครื่องมือสำหรับฉายหรือเล่นวีดิทัศน์ หมายความว่าชุดของเครื่องมือและอุปกรณ์หรือสิ่งอำนวยความสะดวกอื่นใดที่เชื่อมการทำงานเข้าด้วยกันเพื่อให้สามารถฉายเล่น หรือดูวีดิทัศน์ได้หมวด ๑การขอใบอนุญาตการออกใบอนุญาต และการต่ออายุใบอนุญาต ข้อ ๒ ผู้ใดประสงค์จะจัดตั้งหรือประกอบกิจการร้านวีดิทัศน์ให้ยื่นคำขอรับใบอนุญาตต่อนายทะเบียนตามแบบที่นายทะเบียนกลางประกาศกำหนดพร้อมด้วยเอกสารและหลักฐาน ดังต่อไปนี้(๑) บุคคลธรรมดา(ก) สำเนาบัตรประจำตัวประชาชนในกรณีที่ผู้ขอรับใบอนุญาตมีสัญชาติไทยหรือสำเนาใบสำคัญประจำตัวคนต่างด้าวหรือสำเนาหนังสือเดินทางพร้อมด้วยสำเนาใบสำคัญถิ่นที่อยู่ในราชอาณาจักรหรือหลักฐานการได้รับอนุญาตให้เข้ามาในราชอาณาจักรเป็นการชั่วคราวตามกฎหมายว่าด้วยคนเข้าเมืองในกรณีที่ผู้ขอรับใบอนุญาตเป็นคนต่างด้าว(ข) รูปถ่ายครึ่งตัว หน้าตรง ไม่สวมหมวก ขนาด ๔ x ๖เซนติเมตร ซึ่งถ่ายมาแล้วไม่เกินหกเดือน จำนวน ๒ รูป(ค) สำเนาใบทะเบียนพาณิชย์(ง) แผนที่สังเขปแสดงบริเวณที่ตั้งของร้านวีดิทัศน์(จ) แบบแปลนแผนผังแสดงพื้นที่ให้บริการของร้านวีดิทัศน์และรูปถ่ายของร้านวีดิทัศน์ จำนวน ๓ รูป(๒) นิติบุคคล(ก) สำเนาหนังสือรับรองหรือหลักฐานการเป็นนิติบุคคลซึ่งแสดงรายการเกี่ยวกับชื่อวัตถุประสงค์ ที่ตั้งสำนักงาน และรายชื่อผู้เป็นกรรมการ ผู้จัดการหรือผู้มีอำนาจลงนามผูกพันนิติบุคคล ที่เป็นปัจจุบัน(ข) เอกสารและหลักฐานตาม (๑) (ก) และ (ข) ของกรรมการ ผู้จัดการหรือผู้มีอำนาจลงนามผูกพันนิติบุคคล(ค) เอกสารและหลักฐานตาม (๑) (ค) (ง) และ (จ)ข้อ ๓ เมื่อนายทะเบียนได้รับคำขอพร้อมด้วยเอกสารและหลักฐานตามข้อ๒ครบถ้วนและได้ตรวจสอบอาคารหรือสถานที่ตั้งของร้านวีดิทัศน์ตามหลักเกณฑ์ที่กำหนดไว้ในข้อ๕ หรือข้อ ๖ แล้วแต่กรณี แล้ว ให้นายทะเบียนพิจารณาคำขอและมีหนังสือแจ้งผลการพิจารณาไปยังผู้ขอรับใบอนุญาตภายในหกสิบวันนับแต่วันที่ได้รับคำขอพร้อมด้วยเอกสารและหลักฐานดังกล่าวหากไม่อนุญาตให้แสดงเหตุผลไว้ในคำขอด้วยข้อ ๔ เมื่อนายทะเบียนแจ้งการอนุญาตและผู้ขอรับใบอนุญาตได้ชำระค่าธรรมเนียมใบอนุญาตประกอบกิจการร้านวีดิทัศน์แล้วให้นายทะเบียนออกใบอนุญาตให้ตามแบบที่นายทะเบียนกลางกำหนดโดยประกาศในราชกิจจานุเบกษาข้อ ๕ อาคารหรือสถานที่ตั้งของร้านวีดิทัศน์ที่ให้บริการเกมการเล่นต้องมีลักษณะ ดังต่อไปนี้(๑) มีความมั่นคงแข็งแรง(๒) ตั้งอยู่ในทำเลที่ปลอดภัย(๓) สามารถมองเห็นสภาพภายในร้านวีดิทัศน์จากภายนอกได้อย่างชัดเจน(๔) มีระบบป้องกันไฟฟ้าลัดวงจรที่ใช้งานได้อย่างเหมาะสม(๕)มีการติดตั้งกล้องวงจรปิดและเครื่องดับเพลิงอย่างน้อยอย่างละหนึ่งเครื่องในแต่ละชั้นที่ให้บริการเว้นแต่เป็นร้านวีดิทัศน์ที่มีพื้นที่ให้บริการชั้นเดียวและมีเครื่องมือสำหรับฉายหรือเล่นวีดิทัศน์ไม่ถึง๑๕ ชุด(๖) มีพื้นที่สำหรับผู้ใช้บริการแต่ละคนอย่างเพียงพอ และมีทางเดินสะดวก(๗)มีห้องสุขาที่สะอาดถูกสุขลักษณะสำหรับให้บริการอยู่ภายในอาคารหรือในบริเวณใกล้เคียง(๘) พื้นที่ภายในอาคารสะอาดถูกสุขลักษณะ มีแสงสว่างเพียงพอ อากาศถ่ายเทได้สะดวกและไม่มีเสียงและกลิ่นรบกวนข้อ ๖ อาคารหรือสถานที่ตั้งของร้านวีดิทัศน์ที่ให้บริการคาราโอเกะต้องมีลักษณะ ดังต่อไปนี้(๑) มีการติดตั้งเครื่องดับเพลิงอย่างน้อยหนึ่งเครื่องในกรณีที่พื้นที่ให้บริการมีชั้นเดียว หรือมีการติดตั้งกล้องวงจรปิดและเครื่องดับเพลิงอย่างน้อยอย่างละหนึ่งเครื่องในแต่ละชั้นที่ให้บริการในกรณีที่พื้นที่ให้บริการมีมากกว่าหนึ่งชั้น(๒) มีลักษณะตามข้อ ๕ (๑) (๒) (๔) (๗) และ (๘)ข้อ ๗ ในกรณีที่ผู้รับใบอนุญาตซึ่งเป็นนิติบุคคลเปลี่ยนแปลงกรรมการผู้จัดการ หรือผู้มีอำนาจลงนามผูกพันนิติบุคคลให้ผู้รับใบอนุญาตแจ้งต่อนายทะเบียนตามแบบที่นายทะเบียนกลางประกาศกำหนดพร้อมด้วยเอกสารและหลักฐานตามข้อ ๒ (๒) (ก) และ (ข) ทั้งนี้ภายในสิบห้าวันนับแต่วันที่มีการเปลี่ยนแปลงดังกล่าวข้อ ๘ ในกรณีที่มีการเพิ่มจำนวนเครื่องมือสำหรับฉายหรือเล่นวีดิทัศน์ในระหว่างที่ใบอนุญาตยังไม่สิ้นอายุให้ผู้รับใบอนุญาตแจ้งต่อนายทะเบียนตามแบบที่นายทะเบียนกลางประกาศกำหนดเมื่อนายทะเบียนได้รับแจ้งตามวรรคหนึ่งและได้รับชำระค่าธรรมเนียมแล้วให้ออกใบอนุญาตให้ใหม่โดยกำหนดวันหมดอายุใบอนุญาตให้เป็นไปตามใบอนุญาตเดิมและประทับตรายกเลิกการใช้ใบอนุญาตเดิมด้วยอักษรสีแดงข้อ ๙ ผู้รับใบอนุญาตที่ประสงค์จะขอต่ออายุใบอนุญาตประกอบกิจการร้านวีดิทัศน์ให้ยื่นคำขอต่อนายทะเบียนตามแบบที่นายทะเบียนกลางประกาศกำหนดพร้อมด้วยเอกสารและหลักฐาน ดังต่อไปนี้(๑) สำเนาใบอนุญาตเดิมหรือสำเนาใบแทนใบอนุญาต(๒) เอกสารและหลักฐานตามข้อ ๒ (๑) (ก) และ (ข)ในกรณีที่ผู้รับใบอนุญาตเป็นบุคคลธรรมดา หรือข้อ ๒ (๒) (ก) และ (ข)ในกรณีที่ผู้รับใบอนุญาตเป็นนิติบุคคล(๓) เอกสารและหลักฐานตามข้อ ๒ (๑) (ง) และ (จ)ข้อ ๑๐ ให้นำความในข้อ ๓ และข้อ ๔มาใช้บังคับกับการต่ออายุใบอนุญาตประกอบกิจการร้านวีดิทัศน์ โดยอนุโลมข้อ ๑๑ การยื่นคำขอหรือการแจ้งตามกฎกระทรวงนี้ให้กระทำ ณ ท้องที่ที่ร้านวีดิทัศน์ตั้งอยู่ ดังต่อไปนี้(๑) ในกรุงเทพมหานคร ให้ยื่นหรือแจ้ง ณ สำนักงานคณะกรรมการวัฒนธรรมแห่งชาติ(๒) ในจังหวัดอื่น ให้ยื่นหรือแจ้ง ณ สำนักงานวัฒนธรรมจังหวัดหมวด ๒การประกอบกิจการร้านวีดิทัศน์ ข้อ ๑๒ ผู้รับใบอนุญาตประกอบกิจการร้านวีดิทัศน์ที่ให้บริการเกมการเล่นต้องปฏิบัติตามเงื่อนไข ดังต่อไปนี้(๑) ให้เด็กอายุต่ำกว่าสิบห้าปีเข้าใช้บริการได้ตั้งแต่เวลา ๑๔.๐๐ นาฬิกาแต่ไม่เกิน ๒๐.๐๐ นาฬิกา ในวันจันทร์ถึงวันศุกร์ และตั้งแต่เวลา ๑๐.๐๐ นาฬิกาแต่ไม่เกิน ๒๐.๐๐ นาฬิกาในวันหยุดราชการหรือในระหว่างปิดภาคการศึกษาตามระยะเวลาที่นายทะเบียนกลางประกาศกำหนด(๒)ให้เด็กอายุตั้งแต่สิบห้าปีขึ้นไปแต่ไม่เกินสิบแปดปีเข้าใช้บริการได้ตั้งแต่เวลา๑๔.๐๐ นาฬิกา แต่ไม่เกิน ๒๒.๐๐ นาฬิกา ในวันจันทร์ถึงวันศุกร์ และตั้งแต่เวลา๑๐.๐๐ นาฬิกา แต่ไม่เกิน ๒๒.๐๐ นาฬิกา ในวันหยุดราชการหรือในระหว่างปิดภาคการศึกษาตามระยะเวลาที่นายทะเบียนกลางประกาศกำหนด(๓)มีวัสดุหรืออุปกรณ์ที่ใช้กับเครื่องมือสำหรับฉายหรือเล่นวีดิทัศน์ซึ่งเหมาะสมต่อการถนอมสายตา(๔)มีระบบหรือวัสดุป้องกันเสียงและความสั่นสะเทือนไม่ให้เกินค่าระดับเสียงรบกวนตามที่กฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติกำหนด(๕) ดูแลมิให้มีการจำหน่ายบุหรี่ สารเสพติดหรือเครื่องดื่มที่มีแอลกอฮอล์ภายในร้านวีดิทัศน์(๖) ดูแลมิให้มีการสูบบุหรี่ เสพสารเสพติดหรือดื่มเครื่องดื่มที่มีแอลกอฮอล์ภายในร้านวีดิทัศน์(๗) ดูแลมิให้มีการเล่นการพนันภายในร้านวีดิทัศน์(๘) ดูแลมิให้มีการจำหน่ายหรือฉายภาพยนตร์ตามมาตรา ๒๖ (๖) และ (๗)ภายในร้านวีดิทัศน์(๙) ดูแลมิให้มีสื่อลามกอนาจารภายในร้านวีดิทัศน์(๑๐)ดูแลมิให้มีการจำหน่ายหรือฉายวีดิทัศน์ที่ไม่ผ่านการตรวจพิจารณาและไม่ได้รับอนุญาตจากคณะกรรมการพิจารณาภาพยนตร์และวีดิทัศน์ตามมาตรา๔๗ ภายในร้านวีดิทัศน์ความในวรรคหนึ่ง(๒) ไม่ใช้บังคับกับผู้ซึ่งบรรลุนิติภาวะโดยการสมรสข้อ ๑๓ ผู้รับใบอนุญาตประกอบกิจการร้านวีดิทัศน์ที่ให้บริการคาราโอเกะต้องปฏิบัติตามเงื่อนไข ดังต่อไปนี้(๑)มีวัสดุหรืออุปกรณ์ที่ใช้กับเครื่องมือสำหรับฉายหรือเล่นวีดิทัศน์ซึ่งเหมาะสมต่อการถนอมสายตา(๒)มีระบบหรือวัสดุป้องกันเสียงและความสั่นสะเทือนไม่ให้เกินค่าระดับเสียงรบกวนตามที่กฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติกำหนด(๓) ดูแลมิให้มีการจำหน่ายสารเสพติดภายในร้านวีดิทัศน์(๔) ดูแลมิให้มีการสูบบุหรี่ หรือเสพสารเสพติดภายในร้านวีดิทัศน์(๕) ดูแลมิให้มีผู้บริการขับร้องเพลงกับลูกค้าหรือให้พนักงานอื่นใดนั่งกับลูกค้าภายในร้านวีดิทัศน์(๖) ดูแลมิให้มีการเล่นการพนันภายในร้านวีดิทัศน์(๗) ดูแลมิให้มีการจำหน่ายหรือฉายภาพยนตร์ตามมาตรา ๒๖ (๖) และ (๗)ภายในร้านวีดิทัศน์(๘) ดูแลมิให้มีสื่อลามกอนาจารภายในร้านวีดิทัศน์(๙) ดูแลมิให้มีการจำหน่ายหรือฉายวีดิทัศน์ที่ไม่ผ่านการตรวจพิจารณาและไม่ได้รับอนุญาตจากคณะกรรมการพิจารณาภาพยนตร์และวีดิทัศน์ตามมาตรา๔๗ ภายในร้านวีดิทัศน์บทเฉพาะกาล ข้อ ๑๔ คำขอรับใบอนุญาตประกอบกิจการร้านวีดิทัศน์ที่ได้ยื่นไว้ก่อนวันที่กฎกระทรวงนี้มีผลใช้บังคับและยังอยู่ในระหว่างการพิจารณาของนายทะเบียนให้ถือเป็นคำขอตามกฎกระทรวงนี้โดยอนุโลมในกรณีที่คำขอดังกล่าวมีข้อความแตกต่างไปจากคำขอตามกฎกระทรวงนี้ให้นายทะเบียนมีคำสั่งเพื่อให้ผู้ขอรับใบอนุญาตแก้ไขหรือปฏิบัติตามให้ถูกต้องภายในสามสิบวันถ้าผู้ขออนุญาตไม่แก้ไขหรือไม่ปฏิบัติตามคำสั่งของนายทะเบียนภายในกำหนดเวลาดังกล่าวให้คำขอนั้นเป็นอันตกไปให้ไว้ ณ วันที่ ๒๔กันยายน พ.ศ. ๒๕๕๒ธีระ สลักเพชรรัฐมนตรีว่าการกระทรวงวัฒนธรรมหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๕๓ วรรคสาม มาตรา ๕๖ และมาตรา๕๙ แห่งพระราชบัญญัติภาพยนตร์และวีดิทัศน์ พ.ศ. ๒๕๕๑ บัญญัติให้หลักเกณฑ์ วิธีการ และเงื่อนไขในการขอใบอนุญาตการออกใบอนุญาต และการต่ออายุใบอนุญาตประกอบกิจการร้านวีดิทัศน์ตลอดจนวัน เวลาและเงื่อนไขการประกอบกิจการร้านวีดิทัศน์ เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้ปริญสินีย์/ผู้จัดทำ๒๕ เมษายน ๒๕๕๕วิชพงษ์/ผู้ตรวจ๓๐ เมษายน ๒๕๕๕[๑] ราชกิจจานุเบกษาเล่ม ๑๒๖/ตอนที่ ๗๒ ก/หน้า ๗/๒๙ กันยายน ๒๕๕๒